Hornady Interlock vir .303 - JARACAL
Hornady Interlock vir .303
Post by sPRINGHAAS » Sun May 28, 2017 12:09 am
Ek twyfel nou oor my aankope van 174gr RN Hornady Interlock vir my 303.
Ek weet BC speel nie n groot rol nie... veral nie omdat die geweer my die vertroue gee om verder as 200m te jag nie.. maar dit het my laat wonder.
Op 200m sal dit minder as 0.7" verskil maak in vergelyking met ander beter BC opsies, maar ek het bietjie raad nodig oor die koeels in die algemeen asb. Ek skiet huidiglik 150gr speer Hot cor en kry net onder 2" groep op 100m.
Wat se julle van die interlock as n opsie vir jag? Help die feit dat hy .312 is eerder as .311 die akuraatheid noemenswaardig? Sou ek beter af gewees het met iets soos 180gr Claw(wat bonded is) of Sierra pro hunter? Sal graag julle opinies wil hoor... en as daar manne is wat wel die interlocks gebruik en ondervinding kan deel.
Re: Hornady Interlock vir .303
Post by Philip J » Sun May 28, 2017 1:32 am
Koeëls met .312 deursnee, doen oor die algemeen beter in my 303 as die met .311 deursnee. Die 174gr RN werk mooi in my geweer. Dit is wel nie n baie harde koeël nie, maar teen 303 snelhede, behoort dit nie n probleem te wees nie. Ek skiet hulle teen net so duskant 2300fps. Groepeer mooi, maar die 303 moet nog bokbloed trek met hulle. Ek het wel darem al gesien dat hulle vir jakkie mooi op sy plek sit
Post by JPS » Sun May 28, 2017 6:28 am
Soos Phillip het ek baie goeie resultate met die interlocks gehad.
Baie rooibokke en varke laat val en selfsblesbok of 2 tot by 280m ook that ek net .303 gehad het.
Niks fout met .303 en interlocks nie.
Post by Apie » Sun May 28, 2017 7:46 am
Pel van my het jare met sy 174gr Rondeneus Interlocks gejag en baie varke en koedoes laat sneuwel.
Ekself het hulle ook met groot sukses in 303 ook gebruik.
Hulle was net skaars op 'n stadium!
Post by sPRINGHAAS » Sun May 28, 2017 8:22 am
Dankie vir die terugvoer so ver... Wat sal julle se van daai kombinasie vir BWB? Seker maar weereens skootplasing..
Post by JPS » Sun May 28, 2017 9:03 am
sPRINGHAAS wrote: Dankie vir die terugvoer so ver... Wat sal julle se van daai kombinasie vir BWB? Seker maar weereens skootplasing..
Jip, bly weg van die groot bladbene.
Post by tripodmvr » Sun May 28, 2017 9:16 am
Het in 'n ander post genoem dat 'n vriend van my 'n varkie daarmee op die skof geskiet het. 'n Gat so groot soos my vuis uitgeruk. Die verwysing na sagtheid sal my laat huiwer om hom op BWB te gebruik.
Post by Frederik » Sun May 28, 2017 12:25 pm
Ek het baie lank met hulle gejag baie varke, bos bokke. Rooibok en Koedoe bulle ook nog nooit probleme met hulle gehad nie. Veral met die 303 se spoed het hulle baie mooi saam gewerk. 39.5gr S335. Toe my loop begin probleme gee die kroonstad laat oor sny en oorgeskakel impalas toe. Maar die hornady het mooi geloop.
Post by sPRINGHAAS » Sun Feb 23, 2020 7:23 am
Hulle maak nou baie mooi! Moes seker nog so 2 geskiet het om die groepering rêrig te bewys maar dis die 2de keer wat ek 3 skote op paier skiet en albei kere onder 1". Het 2 rooibokke ook nou met die kombinasie geskiet. 1 plank dwars op 80m en een skuins van voor op 150m.
Dit het heelwat gevat om hom tot hier te kry maar nou is ek baie gelukkig met die resultate
Last edited by sPRINGHAAS on Sun Feb 23, 2020 7:23 am, edited 1 time in total.
Post by Nico de Jager » Sun Feb 23, 2020 7:29 am
Ek was eenslag by toe my broer n koedoebul op sy boud inskiet met sy 303 en n 174gr Interlock. Agter op sy boud in en koeel gekry voor by sy kuiltjie onder die vel. Koedoe het gaan staan asof hy teen n muur vashardloop en omgeval.
Post by andre007 » Sun Feb 23, 2020 9:01 am
Ek het n maat wat slegs 1 roer besit. P14 met n Armtec kolf en Recoil reaper kd. Hy skiet met daai 150gr Ilocks. Als val van duiker tot Eland
Post by sPRINGHAAS » Sun Feb 23, 2020 9:28 am
Ek moet dalk die 150gr interlok probeer. Het 150gr speer Hotcor probeer maar hulle skiet 5" op 100m...
Post by andre007 » Sun Feb 23, 2020 9:37 am
andre007 wrote: ↑
Daar was destyds sprake dat die 150gr Ilocks nie meer in .312 gemmaak gaan word nie maar .311 soos ander fabrikate. Ons het toe maar opgestock. Ons het toe intussen bevestiging gekry dat dit vir eers so gelos gaan word. Ek glo die manne met die .driehonderd 0 dries het genoeg geraas gemaak
Post by Frederik » Sun Feb 23, 2020 2:33 pm
Soos my vorige ou post het ek het jare lank met die 174gr RN hornadys gejag jy sukkel om verby 2350fps te kom en glo my hulle breek nie op nie en werk mooi. Grootse wild wat ek daarmee gejag het was koedoe bulle en hulle is almal dood. Varke het ek almal kopskoot gegee naby en anders op langer aftsande 50m plus lyf skote en dit was seker naby 80 van hulle.
Post by Ferdi Bam » Mon Mar 09, 2020 10:12 pm
Ek kan maar ook net bevestig dat die 174gr Hornady Interlock koeëls in my .303Br goed werk.
Post by Toxxyc » Tue Mar 10, 2020 8:51 am
Die Hornday 174gr Interlock RN koeëls het geweier om in my ou .303Br te groepeer. As ek 5" groepe op 100m gekry het, was ek gelukkig. Toe is ek en skoonpa op die baan eendag en hy sien my so sukkel en hy sê "probeer gou hierdie" en gee vir my 3 rondtes wat hy in sy 303 skiet. Sierra 180gr Pro Hunters, voor 40.5gr S335. En daar skiet my ou kettie 1.5" groepies op 100m. So dis waarmee ek gejag het vir 'n ruk. Ek het 'n boksie koeels gaan koop, die Hornadys weggegee vir mense wat dit kan gebruik en die lading nagemaak. Die Pro Hunters is ook maar 'n cup'n'core bullet, so bly weg van groot bene en hy sal doen wat hy moet.
Post by LeonS » Tue Mar 17, 2020 11:11 am
Het n vriend gehelp met sy 303.
Gawie was die man agter die rekenaar..... en met goeie aanbevelings soos altyd, kon ons die Interlocks
kry om darem n groep te skiet met Lovex 062 kruit.
Post by ruaanb » Wed Mar 18, 2020 2:38 pm
Laat daai loop ordentlik afkoel dan sal daai 3de skoot beter lyk.
Post by Vleisie » Wed Mar 18, 2020 4:43 pm
Ek laai vir my pa se 303 ook 150gr Interlocks, as ek die syfers reg onthou is dit 41.5gr S335 agter dai 150gr punte vir 2540fps.